### NN 24/2021 (10.3.2021.), Pravilnik o trofejima divljači

Ministarstvo poljoprivrede

537

Na temelju članka 71. stavka 4. Zakona o lovstvu (»Narodne novine«, br. 99/18, 32/19 i 32/20) ministrica poljoprivrede donosi

PRAVILNIK

O TROFEJIMA DIVLJAČI

Članak 1.

Ovim se Pravilnikom propisuje način ocjenjivanja trofeja divljači, oblik obrasca trofejnog lista, oblik obrasca ocjembenog lista i način vođenja evidencije o trofejima divljači.

Članak 2.

(1) Trofeji divljači ocjenjuju se prema važećim pravilnicima, formulama i uputama Međunarodnog vijeća za zaštitu divljači i prirode (u daljnjem tekstu CIC).

(2) Kod ocjene trofeja srne obične – srnjak za trofeje čija neto masa nije veća od 250 grama dopušta se upotreba faktora 0,23 za masu i volumen rogovlja.

(3) Komisija lovoovlaštenika za ocjenjivanje trofeja mora biti sastavljena od najmanje tri člana.

(4) Trofeji divljači za prethodnu lovnu godinu moraju se ocijeniti najkasnije do 31. svibnja tekuće godine.

Članak 3.

(1) Za ocijenjeni trofej lovoovlaštenik je dužan izdati ocjembeni i trofejni list.

(2) Ocjembeni list izdaje se na obrascu formata A4 (dimenzije 210×297 mm) i zadržava ga lovoovlaštenik.

(3) Obrasci ocjembenog lista OL 1-12 tiskani su uz ovaj Pravilnik i njegov su sastavni dio.

(4) Trofejni list je numerirana isprava i tiska se na bezdrvnom kartonu svjetlozelene boje.

(5) Trofejni list izdaje se vlasniku (držatelju) trofeja u jednom primjerku na obrascu formata A5 (dimenzije 210×148 mm).

(6) Obrasci trofejnog lista TL 1-12 tiskani su uz ovaj Pravilnik i njegov su sastavni dio.

(7) Trofejne listove tiska Hrvatski lovački savez i distribuira ih lovoovlaštenicima.

Članak 4.

(1) Uz uvjet da su mjerljivi svi elementi CIC-ovom formulom, mora se ocijeniti i izdati trofejni list za trofej grla s navršene dvije i više godine starosti:

a) rogovlje s dijelom lubanje:

– jelena običnog (Cervus elaphus L.) – jelen

– jelena lopatara (Dama dama L.) – jelen

– jelena aksisa (Axis axis Erx.) – jelen

– srne obične (Capreolus capreolus L.) – srnjak

b) rogove s dijelom lubanje

– divokoze (Rupicapra rupicapra L.)

– europskog muflona (Ovis gmelini musimon Pallas 1811.) – muflon

c) kljove svinje divlje (Sus scrofa L.) – vepar

d) lubanju i krzno smeđeg medvjeda (Ursus arctos L.).

(2) Na zahtjev vlasnika trofeja ocijenit će se i izdati trofejni list za:

a) lubanju:

– divlje mačke (Felis silvestris Schr.)

– jazavca (Meles meles L.)

– lisice (Vulpes vulpes L.)

– čaglja (Canis aureus L.)

c) krzno:

– divlje mačke (Felis silvestris Schr.)

– čaglja (Canis aureus L.).

(3) Ako jedan od propisanih elemenata nije mjerljiv, trofej se proglašava abnormalnim, izdaje se ocjembeni list s fotografijom trofeja i trofejni list s upisanim mjerljivim elementima bez ocjene trofeja.

(4) Odlomljeni parošci ili slomljena kljova nisu razlog da se trofej proglasi abnormalnim.

(5) Trofej jelena običnog se ocjenjuje i onda ako na grani nedostaje jedan parožak nadočnjak ili na grani nedostaje jedan parožak srednjak ili ako ima oblik šesterca ili osmerca.

(6) Trofej jelena lopatara se ocjenjuje i onda ako na grani nedostaje jedan parožak nadočnjak ili na grani nedostaje jedan parožak srednjak.

(7) Kod ocjene trofeja rogovlja i rogova iz stavka 1. točaka a) i b) ovoga članka, Komisiji lovoovlaštenika za ocjenjivanje trofeja mora se dostaviti i donja čeljust s kompletnim zubalom radi točnije ocjene starosti divljači.

Članak 5.

(1) Za ocijenjene trofeje lovoovlaštenik je dužan voditi evidenciju trofeja divljači na obrascu ETD koji je tiskan u prilogu ovoga Pravilnika i njegov je sastavni dio.

(2) Evidenciju trofeja divljači dopušteno je voditi u elektroničkom obliku.

Članak 6.

Trofejni listovi koji su tiskani i distribuirani prije stupanja na snagu ovoga Pravilnika, a nisu izdani, vrijede do 31. svibnja 2022. godine.

Članak 7.

Stupanjem na snagu ovoga Pravilnika prestaje važiti Pravilnik o načinu ocjenjivanja trofeja divljači, obrascu trofejnog lista, vođenju evidencije o trofejima divljači i izvješću o ocijenjenim trofejima (»Narodne novine«, br. 92/08).

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/33
 Urbroj: 525-11/0561-21-3
 Zagreb, 25. veljače 2021.

Ministrica poljoprivrede
 Marija Vučković, v. r.

![](/files/_web/sluzbeni-dio/2021/131974/images/4250.jpg)

![](/files/_web/sluzbeni-dio/2021/131974/images/4243.jpg)

![](/files/_web/sluzbeni-dio/2021/131974/images/4236.jpg)

![](/files/_web/sluzbeni-dio/2021/131974/images/4228.jpg)

![](/files/_web/sluzbeni-dio/2021/131974/images/4217.jpg)

![](/files/_web/sluzbeni-dio/2021/131974/images/4210.jpg)

![](/files/_web/sluzbeni-dio/2021/131974/images/4203.jpg)

![](/files/_web/sluzbeni-dio/2021/131974/images/4195.jpg)

![](/files/_web/sluzbeni-dio/2021/131974/images/4188.jpg)

![](/files/_web/sluzbeni-dio/2021/131974/images/4180.jpg)

![](/files/_web/sluzbeni-dio/2021/131974/images/4171.jpg)

![](/files/_web/sluzbeni-dio/2021/131974/images/4163.jpg)

![](/files/_web/sluzbeni-dio/2021/131974/images/4156.jpg)

![](/files/_web/sluzbeni-dio/2021/131974/images/4149.jpg)

![](/files/_web/sluzbeni-dio/2021/131974/images/4140.jpg)

![](/files/_web/sluzbeni-dio/2021/131974/images/4132.jpg)

![](/files/_web/sluzbeni-dio/2021/131974/images/4124.jpg)

![](/files/_web/sluzbeni-dio/2021/131974/images/4117.jpg)

![](/files/_web/sluzbeni-dio/2021/131974/images/4110.jpg)

![](/files/_web/sluzbeni-dio/2021/131974/images/4102.jpg)

![](/files/_web/sluzbeni-dio/2021/131974/images/4094.jpg)

![](/files/_web/sluzbeni-dio/2021/131974/images/4087.jpg)

![](/files/_web/sluzbeni-dio/2021/131974/images/4080.jpg)

![](/files/_web/sluzbeni-dio/2021/131974/images/4070.jpg)

![](/files/_web/sluzbeni-dio/2021/131974/images/4062.jpg)